**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2024 M. VASARIO 8 D. SPRENDIMO NR. T1-49 „DĖL PLUNGĖS RAJONO SAVIVALDYBĖS 2024 METŲ BIUDŽETO PATVIRTINIMO“ IR JĮ KEITUSIŲ SPRENDIMŲ PAKEITIMO**

2024 m. lapkričio 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 13 punktu, Plungės rajono savivaldybės taryba nusprendžia:

Pakeisti Plungės rajono savivaldybės tarybos 2024 m. vasario 8 d. sprendimo Nr. T1-49 „Dėl Plungės rajono savivaldybės 2024 metų biudžeto patvirtinimo“ (kartu su 2024 m. kovo 28 d. sprendimu Nr. T1-90, 2024 m. balandžio 25 d. sprendimu Nr. T1-114, 2024 m. gegužės 30 d. sprendimu Nr. T1-149, 2024 m. birželio 27 d. sprendimu Nr. T1-165, 2024 m. liepos 25 d. sprendimu Nr. T1-206, 2024 m. rugsėjo 26 d. sprendimu Nr. T1-234 ir 2024 m. spalio 31 d. sprendimu Nr. T1-258) priedus:

1. Padidinti Plungės rajono savivaldybės biudžeto pajamas 605,125 tūkst. eurų ir sprendimo 1.1 papunktyje vietoje skaičiaus „70 500,573“ įrašyti skaičių „71 105,698“ ir šį papunktį išdėstyti taip:

„1.1. Plungės rajono savivaldybės 2024 metų biudžeto pajamas – 71 105,698 tūkst. eurų ir 2023 metais nepanaudotų biudžeto lėšų likutį – 4 402,700 tūkst. eurų (1 priedas).“

2. Sprendimo 1.2 papunktyje vietoje skaičiaus „2 331,100“ įrašyti skaičių „2 395,100“ ir šį papunktį išdėstyti taip:

„1.2. Biudžetinių įstaigų pajamų už prekes, teikiamas paslaugas ir turto nuomą įmokas į Savivaldybės biudžetą – 2 395,100 tūkst. eurų (2 priedas);“

3. Sumažinti Plungės rajono savivaldybės 2024 metų skolintas lėšas 496,800 tūkst. eurų ir sprendimo 1.3 papunktyje vietoje skaičiaus „3 148,300“ įrašyti skaičių „2 651,500“ ir šį papunktį išdėstyti taip:

„1.3. Plungės rajono savivaldybės skolintas lėšas – 2 651,500 tūkst. eurų.“

4. Padidinti Plungės rajono savivaldybės biudžeto asignavimus 108,325 tūkst. eurų ir sprendimo 1.4 papunktyje vietoje skaičiaus „76 329,873“ įrašyti skaičių „76 438,198“ ir šį papunktį išdėstyti taip:

„1.4. Plungės rajono savivaldybės 2024 metų biudžeto asignavimus – 76 438,198 tūkst. eurų ir 1 721,700 tūkst. eurų – paskoloms grąžinti; iš jų:“

5. Sprendimo 1.4.1 papunktyje vietoje skaičiaus „38 201,600“ įrašyti skaičių „38 261,900“ ir šį papunktį išdėstyti taip:

„1.4.1. 38 261,900 tūkst. eurų – savarankiškosioms savivaldybės funkcijoms vykdyti ir 1 721,700 tūkst. eurų – paskoloms grąžinti (3 priedas).“

6. Sprendimo 1.4.2 papunktyje vietoje skaičiaus „4 858,449“ įrašyti skaičių „5 031,549“ ir šį papunktį išdėstyti taip:

„1.4.2. 5 031,549 tūkst. eurų – valstybinėms (valstybės perduotoms savivaldybėms) funkcijoms vykdyti (4 priedas)“.

7. Sprendimo 1.4.3 papunktyje vietoje skaičiaus „16 642,600“ įrašyti skaičių „16 957,300“ ir šį papunktį išdėstyti taip:

„1.4.3. 16 957,300 tūkst. eurų – ugdymo reikmėms finansuoti (5 priedas)“.

8. Sprendimo 1.4.4 papunktyje vietoje skaičiaus „9 893,424“ įrašyti skaičių „9 389,649“ ir šį papunktį išdėstyti taip:

„1.4.4. 9 389,649 tūkst. eurų – kitoms dotacijoms (6 priedas).“

9. Sprendimo 1.4.5 papunktyje vietoje skaičiaus „2 331,100“ įrašyti skaičių „2 395,100“ ir šį papunktį išdėstyti taip:

„1.4.5. 2 395,100 tūkst. eurų – biudžetinių įstaigų už prekes, teikiamas paslaugas ir turto nuomą (7 priedas).“

10. Pakeisti sprendimo 1.5 papunkčiu patvirtintą Plungės rajono savivaldybės 2024 metų biudžeto asignavimų paskirstymą pagal 2024–2026 metų strateginio veiklos plano programas (9 priedas).

Savivaldybės meras

SUDERINTA:

Savivaldybės tarybos narys Algirdas Pečiulis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Finansų ir biudžeto skyriaus vedėja Daiva Mažeikienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Finansų ir biudžeto skyriaus vyr. specialistė Jovita Griguolienė

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2024 M. VASARIO 8 D. SPRENDIMO NR. T1-49 „DĖL PLUNGĖS RAJONO SAVIVALDYBĖS 2024 METŲ BIUDŽETO PATVIRTINIMO“ IR JĮ KEITUSIŲ SPRENDIMŲ PAKEITIMO“**

2024 m. lapkričio 14 d.

Plungė

**1. Parengto sprendimo projekto tikslai, uždaviniai.**

2024 metų Plungės rajono savivaldybės biudžeto pakeitimo sprendimo projektas parengtas siekiant patikslinti 2024 m. biudžete patvirtintus asignavimus.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Vadovaujamasi Lietuvos Respublikos vietos savivaldos įstatymo 16 straipsnio 2 dalies 12 punktu, Lietuvos Respublikos 2024 metų valstybės biudžeto ir savivaldybių biudžetų finansinių rodiklių patvirtinimo įstatymu ir patvirtintu Plungės rajono savivaldybės 2024 metų biudžetu.

**3. Kodėl būtina priimti sprendimą, kokių pozityvių rezultatų laukiama.**

Teisės aktais Plungės rajono savivaldybei skiriamos tikslinės lėšos. Taip pat gauti įstaigų bei Savivaldybės administracijos skyrių prašymai, kurių pagrindu keičiama asignavimų paskirtis. Bus įteisinta teisinga biudžeto lėšų naudojimo ir vykdymo apskaita.

**4. Lėšų poreikis ir finansavimo šaltiniai.**

Teikiama asignavimų valdytojų prašymuose.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Sprendimas parengtas vadovaujantis įstaigų pateiktais skaičiavimais, suderintais su Savivaldybės administracijos specialistais ir Savivaldybės meru.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Neteikiamas, nes sprendimo projekto prieduose tikslinamos (didinamos arba mažinamos) ankstesniame biudžeto keitimo sprendime nurodytos sumos, o sprendžiamojoje dalyje nurodoma, koks skaičius vietoje kokio skaičiaus įrašomas ir išdėstoma tam tikro punkto nauja redakcija.

**7. Sprendimo projekto antikorupcinis vertinimas.**

Korupcijos pasireiškimo tikimybės, priėmus šį sprendimą, nėra, vertinimas nėra reikalingas.

**8. Nurodyti, kieno iniciatyva sprendimo projektas yra parengtas.**

Finansų ir biudžeto skyriaus ir Savivaldybės biudžeto asignavimų valdytojų iniciatyva, DVS „Kontora“ registruotais prašymais.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Neskelbtinos informacijos nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Apie biudžeto pakeitimus Finansų ir biudžeto skyrius asignavimų valdytojus informuoja per DVS „Kontora“.

**11. Kita svarbi informacija.**

SPRENDIMO PROJEKTO:

1 PRIEDAS

Pajamos didinamos 605,125 tūkst. eurų, iš jų:

557,1 tūkst. eurų didinama dėl gautų/planuojamų viršplaninių pajamų (pagal pajamų rūšis):

- 258,3 tūkst. eurų gyventojų pajamų mokestis;

- 51,0 tūkst. eurų nekilnojamojo turto mokestis;

- 27,7 tūkst. eurų Europos Sąjungos, kitos tarptautinės finansinės paramos lėšos (grįžusios iš praėjusių laikotarpių);

- 180,0 tūkst. eurų vietinė rinkliava už atliekų tvarkymą;

- 28,1 tūkst. eurų kitos neišvardytos pajamos;

- 12 tūkst. eurų Materialiojo ir nematerialiojo turto realizavimo pajamos.

5,9 tūkst. eurų – Lietuvos Respublikos socialinės apsaugos ir darbo ministro 2024 m. spalio 28 d. įsakymu Nr. A1-713 ir Administracijos informacija pateikta ministerijai, mažinama dotacija socialinėms išmokoms ir kompensacijoms skaičiuoti ir mokėti.

167,9 tūkst. eurų – didinama speciali tikslinė dotacija, skirta socialinėms paslaugoms finansuoti, pagal Lietuvos Respublikos socialinės apsaugos ir darbo ministro įsakymo projektą;

11,1 tūkst. eurų – didinama dotacija jaunimo teisių apsaugai pagal Lietuvos Respublikos socialinės apsaugos ir darbo ministro įsakymo projektą;

314,7 tūkst. eurų – Lietuvos Respublikos švietimo, mokslo ir sporto ministro 2024 m. lapkričio 8 d. įsakymu Nr. V-1239 skirta dotacija pedagoginių darbuotojų, padidintam darbo užmokesčiui nuo 2024 m. rugsėjo 1 d. mokėti.

521,6 tūkst. eurų mažinamos Europos Sąjungos, kitos tarptautinės finansinės paramos lėšos: 1,7 tūkst. eurų mažinama projektui „Plungės dvaro sodybos Mykolo Oginskio rūmų rekonstravimas ir modernizavimas, kuriant aukštesnę kultūros paslaugų kokybę“, 212 tūkst. eurų mažinama projektui „Plungės M. Oginskio dvaro sodybos pastato – žirgyno pritaikymas visuomenės kultūros reikmėms (III etapas)“, nes vykdymas nukeliamas į kitus metus, 33 tūkst. eurų mažinamos ES lėšos Visuomenės sveikatos biuro vykdomam projektui, nes vykdymas nukeltas į 2025 metus, 9,5 tūkst. eurų mažinama projektui „Plungės M. Oginskio dvaro sodybos pastato – žirgyno pritaikymas visuomenės kultūros ir rekreacijos reikmėms (I etapas)“, 100 tūkst. eurų mažinama projektui „Grupinio gyvenimo namų infrastruktūros plėtra Plungės rajono savivaldybėje“, darbai perkeliami į 2025 metus; 50 tūkst. eurų mažinama projektui „Apsaugoto būsto infrastruktūros plėtra Plungės rajono savivaldybėje“, nes perkeliama į kitus metus, 53,3 tūkst. eurų mažinama projektui „Investicijos į ambulatorines slaugos paslaugas namuose, įsigyjant transporto priemonę ir įrangą Plungės rajono savivaldybėje“, 32,1 tūkst. eurų mažinama projektui „Valstybinių melioracijos statinių rekonstravimas Plungės rajone“, 80 tūkst. eurų mažinama projektui „Plungės spec. ugdymo centro aprūpinimas, įgyvendinant įtraukųjį švietimą“, 50 tūkst. eurų didinamos lėšos Socialinių paslaugų centro vykdomam projektui.

3,061 tūkst. eurų – Lietuvos Respublikos socialinės apsaugos ir darbo ministro 2024 m. lapkričio 7 d. įsakymu Nr. A1-741 skirtos lėšos savivaldybių administracijoms išlaidoms, patirtoms 2024 m. mokant laidojimo pašalpą pagal Lietuvos Respublikos paramos mirties atveju įstatymą ir teikiant socialinę paramą mokiniams pagal Lietuvos Respublikos socialinės paramos mokiniams įstatymą Ukrainos gyventojams, nukentėjusiems dėl Rusijos Federacijos karinės agresijos prieš Ukrainą, padengti;

14,390 tūkst. eurų – Lietuvos Respublikos socialinės apsaugos ir darbo ministro 2024 m. lapkričio 7 d. įsakymu Nr. A1-740 skirtos lėšos savivaldybių administracijoms išlaidoms, patirtoms 2024 m. teikiant socialinę pašalpą, būsto šildymo išlaidų, geriamojo vandens išlaidų ir karšto vandens išlaidų kompensacijas, skiriamas vadovaujantis Lietuvos Respublikos piniginės socialinės paramos nepasiturintiems gyventojams įstatymu, Ukrainos gyventojams, nukentėjusiems dėl Rusijos Federacijos karinės agresijos prieš Ukrainą, padengti;

0,374 tūkst. eurų – Lietuvos Respublikos socialinės apsaugos ir darbo ministro 2024 m. rugsėjo 30 d įsakymu Nr. A1-646 savivaldybių administracijoms 2024 m., siekiant padengti jų išlaidas, patirtas teikiant paramą būstui išsinuomoti pagal Lietuvos Respublikos paramos būstui įsigyti ar išsinuomoti įstatymą užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, padengti;

53,4 tūkst. eurų didinamos pajamos įmokų už prekes ir paslaugas, nes planuojama gauti daugiau pajamų, nei metų pradžioje buvo planuota;

3 tūkst. eurų didinamos pajamos už ilgalaikio ir trumpalaikio materialiojo turto nuomą, nes gauta daugiau pajamų nei planuota;

7,6 tūkst. eurų didinamos pajamos įmokų už išlaikymą švietimo, socialinės apsaugos ir kitose įstaigose, nes gauta daugiau pajamų nei planuota.

3 PRIEDAS

Vadovaujantis asignavimų valdytojų gautais prašymais perskirstomos lėšos tarp priemonių ir programų. Gauti prašymai ir lėšų perskirstymas nurodyti 1 lentelėje.

496,8 tūkst. eurų mažinami asignavimai priemonėms, numatytoms finansuoti iš skolintų lėšų: „Investicijų ir kitų projektų, skirtų 2014–2020 m. nacionalinei pažangos programai/ ES fondų investicijų programai, vykdymas (TE) (skolintos lėšos)“, „Investicijų ir kitų projektų vykdymas (naujo finansavimo periodo) (PP) (skolintos lėšos)“, „Investicijų projektų, numatytų 2022–2030 m. Telšių regiono plėtros plane, vykdymas (RP) (skolintos lėšos)“, iš kurių buvo numatyti finansuoti projektai:

1,1 tūkst. eurų – „Plungės dvaro sodybos Mykolo Oginskio rūmų rekonstravimas ir modernizavimas, kuriant aukštesnę kultūros paslaugų kokybę“;

220 tūkst. eurų – „Plungės M. Oginskio dvaro sodybos pastato – žirgyno pritaikymas visuomenės kultūros reikmėms (III etapas)“;

21 tūkst. eurų – Visuomenės sveikatos biuro vykdomas projektas;

100 tūkst. eurų – „Grupinio gyvenimo namų infrastruktūros plėtra Plungės rajono savivaldybėje“;

75 tūkst. eurų – „Apsaugoto būsto infrastruktūros plėtra Plungės rajono savivaldybėje“;

79,7 tūkst. eurų – „Valstybinių melioracijos statinių rekonstravimas Plungės rajone“;

Projektų vykdymo pradžia perkeliama į kitus metus.

4 PRIEDAS

Pagal teisės aktus patikslinus pajamas, tikslinami ir asignavimai.

5 PRIEDAS

Lėšos, gautos Lietuvos Respublikos švietimo, mokslo ir sporto ministro įsakymais ir turimas rezervas, paskirstomos švietimo įstaigoms.

6 PRIEDAS

Gautos tikslinės dotacijos skiriamos pagal tikslinę paskirtį. Pajamų dalyje pakeitus ES lėšų planą, koreguojami ir asignavimai.

Visi lėšų pasikeitimai (didėjimai ir mažėjimai), nurodyti 9 priede, išdėstyti pagal 2024–2026 metų strateginio veiklos plano programas.

Rengėja

Finansų ir biudžeto skyriaus vedėja Daiva Mažeikienė